kardosdrur/scandi-wiki huggingface dataset:
Karle Warren

Karle Warren (født den 8. februar 1992 i Salinas, Californien) er en amerikansk skuespiller, kendt for hendes rolle som Lauren Cassidy i drama tv-serien Amys ret.

Privat 
Hun bor i øjeblikket  i Los Angeles med sin mor og yngre bror, Justin.

Karriere

Tv-roller 
1998-1999: DiResta
1999-2005: Amys ret

Film 
Lilo og Stitch 
For Love of May Sarah

Eksterne henvisninger 
 

Tv-skuespillere fra USA
Børneskuespillere fra USA
Personer fra Californien
UEFA Champions League slutspil 2007-08

Slutspillet i UEFA Champions League 2007-08 begyndte den 19. februar 2008 og blev afsluttet med finalen på Luzjniki Stadion i Moskva den 21. maj 2008. Det bestod af 16 hold, der alle var placeret i top to i deres respektive grupper.

I alle runderne bortset fra finalen skulle hvert hold spille både en ude- og hjemmekamp mod modstanderholdet. Det hold, der efter de to kampe havde den højeste samlede målscore, gik videre til næste runde. Hvis den samlede stilling var uafgjort, var vinderen det hold, som havde scoret flest udebanemål. Hvis antallene af udebanemål var lige høje gik kampene ud i 30 minutters forlænget spilletid, og i tilfældet af en fortsat lige stilling blev kampen afgjort i en straffesparkskonkurrence.

Finalen afgjordes over en enkelt kamp. Hvis denne kamp endte uafgjort gik kampen ligeledes ud i forlænget spilletid og derefter straffesparkskonkurrence.

Manchester United vandt over Chelsea i finalen, der for første gang nogensinde stod mellem to engelske hold.

Kvalificerede hold

Overblik

Ottendedelsfinaler 
Der blev trukket lod til ottendedelsfinalerne den 21. december 2007 i Nyon, Schweiz. De første kampe blev spillet den 19. og 20. februar, mens returkampene blev spillet den 4. og 5. marts. Inters hjemmekamp mod Liverpool blev dog udskudt til den 11. marts, da også AC Milan benyttede San Siro.

|}

Første kamp

Returkamp 

Arsenal vandt samlet 2–0.

FC Barcelona vandt samlet 4–2.

Den samlede stilling var 5–5. Fenerbahçe vandt straffesparkskonkurrencen med 3–2.

Manchester United vandt samlet 2–1.

Kampen endte samlet 1–1. Schalke vandt straffesparkskonkurrencen med 4–1.

AS Roma vandt samlet 4–2.

Chelsea vandt samlet 3–0.

Liverpool vandt samlet 3–0.

Kvartfinaler 
Lodtrækningen til kvart- og semifinalerne blev foretaget den 14. marts 2008 i Nyon, Schweiz. Modsat forrige runde kunne hold fra samme gruppe eller land godt risikere at møde hinanden. De første kampe i kvartfinalerne blev spillet den 1. og 2. april, mens returkampene blev spillet den 8. og 9. april.

|}

Første kamp

Returkamp 

Liverpool vandt samlet 5–3.

Chelsea vandt samlet 3–2.

Manchester United vandt samlet 3–0.

Barcelona vandt samlet 2–0.

Semifinaler 
De første kampe i semifinalerne blev spillet den 22. og 23. april, mens returkampene blev spillet den 29. og 30. april.

{{Dobbeltkamp resultat|Liverpool|ENG|3–4|'Chelsea|ENG|1–1|2–3 (fs)|}}

|}

 Første kamp 

 Returkamp Manchester United vandt samlet 1–0.Chelsea vandt samlet 4–3.''

Finale 
Finalen blev spillet den 21. maj 2008 på Luzjniki Stadion i Moskva, Rusland.

Referencer

Eksterne henvisninger 
 UEFA Champions League på UEFA's hjemmeside 

UEFA Champions League 2007-08
2007-08
Fodboldsæson 2007-08
Scott Carpenter

Malcolm Scott Carpenter (1. maj 1925 - 10. oktober 2013) var en amerikansk astronaut. Han var en af de såkaldte Mercury Seven udvalgt i 1959 til det amerikanske Mercury-program.

Carpenter var med i NASA-projektet Mercury-programmet hvor han fløj Aurora 7 i tre kredsløb omkring Jorden på 5 timer i 1962.

For U.S. Navy som Aquanaut boede han på bunden af havet i SEALAB II, opholdet varede 30 dage i 1965.

Eksterne henvisninger 

 Scott Carpenter NASA 
 Official Website of Scott Carpenter 

Astronauter fra USA
Patristik

Patristik er en teologisk disciplin som beskæftiger sig med kirkefædrenes skrifter. Det defineres oftest ud fra den mest begrænsede tolkning af kirkefædre, det vil sige dem der skrev mellem slutningen af det 1. århundrede og slutningen af det 8. århundrede, den såkaldte "patristiske periode".

Patristikken er nært knyttet til studiet af tidlig kirke- og dogmehistorie, da skrifterne er hovedkilder til disse temaer. 

Skrifterne består af dogmeafhandlinger, praktiske afhandlinger, åndelig litteratur og en stor mængde prædikener.

Se også 
 Kirkehistorie – Oldkirken (ca. 100-400) – Kirken i Middelalderen (ca. 450-1500)

Eksterne henvisninger 
 Dansk side om patristik: Patristik.dk
 Patristique.org

Kristen teologi
Kirkefædre
Kirkehistorie
Antoine Galland

Antoine Galland (født 4. april 1646 i Rollot, Pikardiet, død 19. februar 1715 i Paris) var en fransk orientalist og numismatiker, og den første europæiske oversætter af eventyrsamlingen Tusind og en Nat. Samlingen udkom i tolv bind mellem 1704 og 1717, og fik stor betydning i europæisk litteraturhistorie og for europæeres holdninger til den islamske verden.

Biografi 
Galland studerede ved Collège Royal og Sorbonne i Paris. Hans fremragende græskkundskaber førte til at den daværende franske sendemand, Marquis de Nointel, i 1670 overtalte ham til komme til Konstantinopel (det nuværende Istanbul), hvor han blev i fem år. Der tilegnenede han sig yderligere sprogkundskaber, og lagde grundlaget for sin betydelige møntsamling.

I 1676 rejste Galland til Jerusalem, for at undersøge, registrere og skitsere gamle mindesmærker og indskrifter. I samme hensigt drog han i 1679 til Levanten på mission fra Det franske Ostindienkompagni.

Efter tilbagekomsten i 1701, blev han medlem af Académie des Inscriptions et Belles-Lettres og i 1709 professor i arabisk sprog ved Collège de France.

Eksterne henvisninger

Eksterne henvisninger 

 

Orientalister fra Frankrig
Numismatikere
Franskmænd i 1600-tallet
Franskmænd i 1700-tallet
Centralalperne

Centralalperne består af bjergkæderne, som udgør Østalpernes hovedkam og omfatter derfor de højeste bjerge og største isbræer i Østalperne. De strækker sig fra Chur og Comosøen i vest til Wien og Maribor i øst og ligger i landene Schweiz, Østrig, Italien og Slovenien. Bjergkæden er dermed næsten 800 km lang og ca. 60 km bred. Centralalperne ligger mellem Østalpernes to andre store bjergkæder de Nordlige kalkalper og de Sydlige kalkalper. Til forskel fra disse er Centralalperne bygget op af krystalline (metamorfe) bjergarter, ikke af sedimentære. De dominerende bjergarter i Centralalperne er gnejs og skifer.

I denne tabel er bjergkæderne, som indgår i Centralalperne, sorteret efter omtrentlig vest–østlig rækkefølge. Tabellen kan sorteres alfabetisk eller efter højde ved at klikke på pilsymbolerne.

Kildehenvisninger

Eksterne henvisninger 

Bjergkæder i Alperne
Bjergkæder i Østrig
Bjergkæder i Schweiz
Bjergkæder i Italien
Sloveniens geografi
Lauritz Hinrich Schmidt

Lauritz Hinrich Schmidt (14. november 1820 i København – 11. juni 1904) var en dansk præst.

Schmidt var født i København 14. november 1820 og broder til departementschef Andreas Christian Schmidt. Han blev dimitteret fra Københavns Borgerdydskole 1838 og cand.theol. 1844. Efter at have været kapellan i Østofte fra 1849, i Rødby fra 1853 blev han 1858 præst ved Frederiks Hospital og Fødselsstiftelsen i København, 1867 2. resid. kapellan ved Holmens Kirke og 1877 resid. kapellan ved Helligaands Kirke, hvis sognepræst han var 1886-1895, da han tog sin afsked på grund af alderdom. Som præst har han ikke samlet nogen talrig tilhørerkreds, men den lille kreds, der samledes om ham, har vidst at vurdere hans alvorlige, af Søren Kierkegaards filosofi prægede forkyndelse og givet sin taknemmelighed udtryk ved at stifte et legat, som bærer hans navn, for studerende. I litteraturen er han optrådt bl.a. med en oversættelse af Deutsche Theologia (1877) og en studie: Petrus, elsker du mig? (1866) samt med taler og prædikener. Han var medlem af bestyrelserne for Kong Frederik den Syvendes Stiftelser i Jægerspris og København (Dannerhuset). Schmidt døde 11. juni 1904.

Kilder 
 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 Elvius, Danmarks Præstehist. 1869-84, s. 276.

Præster fra Danmark
Danskere i 1800-tallet
Personer fra København
Artikler fra 1. udgave af Dansk biografisk leksikon
Jørn Mikkelsen

Jørn Mikkelsen (født 14. november 1956 i Sønderborg) er en dansk journalist, der siden maj 2008 har været ansvarshavende chefredaktør for Morgenavisen Jyllands-Posten.

Mikkelsen blev nyproglig student fra Sønderborg Statsskole i 1975 og cand.phil. i historie fra Aarhus Universitet i 1979. Han blev efter endt uddannelse som journalist fra Danmarks Journalisthøjskole i 1983 ansat ved Berlingske Tidende. 

I 1994 skiftede han til Morgenavisen Jyllands-Posten, som han blev Tysklands-korrespondent for. I 1996 vendte han tilbage til Danmark og blev udlandsredaktør og fra 1997 ledende redaktionschef. I 2002 blev han journalistisk chefredaktør og dermed medlem af chefredaktionen sammen med Carsten Juste og Jørgen Ejbøl. I maj 2008 afløste han Juste som avisens ansvarshavende chefredaktør. Jørn Mikkelsen blev i 2016 afløst af Jacob Nybroe som Jyllands-Postens ansvarshavende chefredaktør.

Journalister fra Danmark
Chefredaktører fra Danmark
Personer fra Sønderborg
Journalister ved Berlingske
Personer i Kraks Blå Bog
Jyllands-Posten
Sideror

Et sideror er det ror på en flyvemaskine, der kontrollerer bevægelserne til siden langs den vertikale akse (højaksen, "giring" eller yaw). Sideroret sidder i flyets bagende, oftest i den lodrette halefinne i flyets hale.

Sideroret styres oftest af piloten med pedaler, hvor højre pedal får flyets næse til at svinge til højre, og venstre pedal får flyets næse til at svinge til venstre. Sideroret kontrollerer således ikke flyets flyveretning; denne kontrolleres ved anvendelse af krængeroret, dog med justering fra sideroret. Signalet fra pedalerne (eller anden mekanisme) sendes til sideroret enten mekanisk, hydraulisk eller ved elektrisk impuls ("fly-by-wire").

De fleste fly har én halefinne og dermed ét sideror, mens andre har to halefinner og sideror. Det supersoniske spionfly Lockheed SR-71 Blackbird anvender hele halefinnen som sideror. Rumfærgen har et sideror, der kan spaltes til en luftbremse.

Fly med V-hale, f.eks. Fouga Magister, har kombineret sideror med højderor til ruddervators.

Lægfolk omtaler ofte sideroret som "haleroret", hvilket er misvisende, da både højde- og sideror er anbragt i halen.

Referencer

Eksterne henvisninger 
 Side 22 i 'Inddeling og bevægelser'; Per Weishaupt: Motorflyvehåndbogen, 1966, FLYV's Forlag.

Luftfartøjskomponenter
Aerodynamik
Jeremy Wariner

Jeremy Wariner (født 31. januar 1984 i Irving, Texas) er en amerikansk atletikudøver. 

Han vandt guld på 400 meter under OL 2004 i Athen, og vandt året efter samme distance under verdensmesterskabet i Helsinki. Under VM 2007 i Osaka vandt han to guld, på 400 meter og 4 x 400 meter stafet.

Ved OL i Beijing 2008 vandt han sølv på 400 meter-distancen.

OL-medaljer 
 OL 2004  Athen – guld på 400 meter
 OL 2004  Athen – guld på 4 x 400 m stafet (USA)

VM-medaljer 
 VM 2005  Helsingfors – guld på 400 meter
 VM 2005  Helsingfors – guld på 4 x 400 m stafet (USA)
 VM 2007  Osaka – guld på 400 meter
 VM 2007  Osaka – guld på 4 x 400 m stafet (USA)

Eksterne henvisninger 

Sprintere fra USA
Personer fra Texas
Atleter ved sommer-OL 2004
Atleter ved sommer-OL 2008
Olympiske mestre fra USA
Medaljevindere ved sommer-OL 2004
Morava

Morava (tysk:March) er en af de vigtigste floder i Mähren i Centraleuropa, som den  har fået sit navn fra. Floden har sit udspring i Králický Sněžník-bjerget i det nordvestlige hjørne  af Mähren, nær grænsen mellem Tjekkiet og Polen, og går gradvis sydover. Den nedre del af floden danner grænse mellem Tjekkiet og Slovakiet, og derefter  mellem Østrig og Slovakiet. Efter omkring 358 km løber Morava ud i Donau ved Bratislava-Devín. De eneste store byer langs floden er Olomouc i Mähren og Bratislava, hovedstaden i Slovakiet. 

Lavlandet som floden har skabt er den øvre Moraviadal (Hornomoravský úval), den nedre Moraviadalen (Dolnomoravský úval), Moraviasletten (mellom Wien og Mähren ) i Niederösterreich, og lavlandet Záhorie (Záhorská nížina) i Slovakiet (sletten mellem Moravia og Bratislava).

Den vigtigste biflod er Thaya (på tysk) eller Dyje (på tjekkisk og slovakisk), som løber på grænsen mellem Niederösterreich og Mähren. En anden biflod er Myjava (som løber ud i Morava ved Kúty).

Eksterne henvisninger 

Floder i Tjekkiet
Floder i Slovakiet
Floder i Østrig
Donaus bifloder
Poul Erik Dyrlund

Poul Erik Dyrlund (født 30. oktober 1949 i Sorø) er en dansk politiker, der var medlem af Folketinget, valgt for Socialdemokratiet i Holbækkredsen (Vestsjællands Amtskreds) 12. december 1990 – 20. november 2001.

Dyrlund er uuddannet, og har arbejdet som murerarbejdsmand, landbrugsmedhjælper og eksportchauffør samt som medarbejder ved SiD i Kalundborg, som han senere blev formand for. Han arbejdede også som uddannelseskonsulent i SiD inden for arbejdsmarkedsuddannelser i Roskilde, Storstrøms og Vestsjællands amter. Fra 1986-1989 var han medlem af Kalundborg Byråd og fra 1981-1990 af byens havneudvalg. Han blev opstillet til Folketinget i 1989.

Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Socialdemokraterne
Personer fra Sorø
Kommunalbestyrelsesmedlemmer fra Socialdemokraterne
Annie Lunde Hansen

Annie Birthe Lunde Hansen (født 21. marts 1936 i Nykøbing Falster) er en dansk politiker, der var medlem af Folketinget for Centrum-Demokraterne i Lejrekredsen og Holbækkredsen (Vestsjællands Amtskreds) fra 11. marts 1998 til 20. november 2001.

Annie Lunde Hansen er handelsskoleuddannet og har arbejdet som salgsassistent 1968-1973 og sekretær 1973-1988, vikar 1988-1990 og som bogholderiassistent 1990-1998. Hun har også været medlem af Høje-Tåstrup Kommunalbestyrelse. I 1998 blev hun valgt til Folketinget, men blev ikke genvalgt i 2001, idet CD røg ud af Folketinget.

Privat er hun i dag bosiddende på Orø, hvor hun var formand for menighedsrådet i Orø Kirke indtil 2008.

Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra CD
Personer fra Nykøbing Falster
Hildeprand

Hildeprand (Hildeprand den Uduelige) var en langobardisk konge af Italien der kortvarigt regerede i år 744. Han var barnebarn eller nevø af den forrige konge Liutprand.

Han deltog i belejringen af Ravenna i 734 og han var medkonge fra 737. I 744 blev han enekonge, men blev afsat efter kun otte måneder (januar til august), da et oprør ledet af Ratchis, hertugen af Friaul, konfronterede ham i Pavia. Ratchis blev selv konge og fik kort tid efter dræbt Hildeprand.

Kilder 
 Paulus Diaconus, Historia gentis Langobardorum

 

Langobardiske konger
Tjek fødsels- og dødsår
Pickwick Klubben

Pickwick Klubben er en bog af Charles Dickens. Den begyndte inspireret af Robert Smith Surtees's jagtskildringer som føljeton i 1836 og udkom i bogform i 1837.

Resumé 

Pickwickklubben er en klub for ungkarle, der har to fælles interesser: rejser og giftermål.
Samuel Pickwicks (G.P.M.P.K.) hovedinteresse er haletudsers forvandling til frøer i Midtengland og at sørge for at hans venner trives: bliver gift.
Tracy Tubman (M.P.K) er en kærlighedshungrende, poetisk, pengeløs tyksak. Augustus Snodgrass (M.P.K) er en kærlighedshungrende, digterisk, pengeløs spirrevip. Nathaniel Winkle (M.P.K) er en kærlighedshungrende, smuk ung "sports"mand. Disse tre vil giftes, og derfor er nødt til at rejse lidt rundt i landet for at finde egnede emner.

De fire mænd vedtager på et møde at rejse ud i verden (England) for at udføre bedrifter. De  gennemgår næsten uoverstigelige trængsler i kærlighedens tjeneste. De møder en flink hr. Wardle, der har to ugifte nydelige døtre, Isabella og Emilie Wardle, og en overordentlig ugift søster, Rachel Wardle.
Desuden møder de skurken og svindleren, Mr. Jingle, der vil narre penge fra giftelystne jomfruer, og hans tjener Job Trotter.

Til alt held får Pickwick en tjener, Sam Weller, der hjælper ham ud af håbløse situationer: Mr. Pickwick bliver anklaget af sin værtinde, enkefru Bardell, for brudt ægteskabsløfte. Hun lægger sag an ved advokatfirmaet Dodson og Fogg, der beskæftiger et utal af skrivere og kontorfolk. Og da Sams far, Weller d.æ., der er uheldigt gift med Mrs. Weller, der er svært betaget af alkoholisten og metodisten Mr. Stiggings og fraråder alle ægteskaber, gør alt for at pøblen påvirker handlingen, og da politikere, redaktører og kærlige ungmøer hver handler ud fra deres ulastelige motiver, sker der ubegribelige ting.

I et sammensurium af møder, selskabelige sammenkomster i det snobbede borgerskab og rene tilfældigheder, der alligevel ikke er tilfældigheder, kommer de fire fra Pickwickklubben ud for hændelser, der fører Samuel Pickwick i gældsfængsel, Tubman på rivaljagt, Snodgrass på digterisk kærlighedsrejse, Winkle på murklatrende nattetur m.m.. Og i det hele møder vi det absolut, i egne øjne, bedre borgerskab, rivaliserende politikere, bestikkelige sagførere, korrupte dommere, fanger i gældsfængslet, kurmagere af alle køn og den til en hver tid uskyldsrene Samuel Pickwick, der altid tror det bedste om alle. Men PICKWICK er ubestikkelig – og selv om det i sidste ende koster ham en formue, tror han på de rene motiver, på ægteskabets og rettens retfærdighed og på menneskehedens grundlæggende storhed. Så alt ender lykkeligt!

Romaner af Charles Dickens
Litteratur i 1837
Expo 2010

Expo 2010 var en verdensudstilling, der blev afholdt i Shanghai i Kina fra 20. april til 31. oktober 2010 (officielt fra 1. maj). Udstillingens tema var "Bedre by – bedre liv". Udstillingen dækkede 5,28 km² på begge sider af Huangpu-floden. Hovedbygningen og de nationale pavillioner lå på Pudong-siden mens bypavillionerne lå på Puxi-siden. Der var færger mellem de to bredder, og desuden var der flere metrostationer på Expo-området. Det blev forventet at 70 millioner ville besøge Expo 2010, heraf 10% udlændinge. Over 200 lande og organisationer havde stande på udstillingen, også Danmark.

Åbningsceremonien 
Åbningsceremonien blev holdt den 30. april om aftenen med deltagelse af mere end 40 statsoverhoveder, regeringsleder, ministere mv. blandt andet Frankrigs præsident Nicolas Sarkozy, Hollands premierminister Jan Peter Balkenende og EU-Kommissions formand Jose Manuel Barroso. Ceremonien bestod af en indendørs og en udendørs del. I indendørsdelen medvirkede blandt andet Jackie Chan, pianisten Lang Lang og Andrea Bocelli. Udendørs var der fyrværkeri, laserlys, springvand og danseshow. Præsident Hu Jintao erklærede Expoen for åben.

Den danske pavillon 

Den danske pavillon viste bæredygtige danske klima- og energiløsninger samt arkitektur og design. Arkitektfirmaet Bjarke Ingels Group designede den danske pavillon og statuen Den lille havfrue, der normalt står i København ved Langelinie, stod i pavillonen. Det var oprindeligt tanken at havfruen skulle stå i et bassin med vand fra Københavns Havn for at give en ægte oplevelse. Det blev dog droppet, da vandet ikke kunne holde sig frisk på turen fra København til Shanghai. Pavillionen blev indviet og havfruen kunne ses fra den 25. april.

Pavillionen var spiralformet og der var bycykler man kunne cykle hele vejen rundt på pavillonen på. Designet signalerede dansk minimalisme. Hver dag blev pavillionen besøgt af cirka 30.000 gæster. Da udstillingen lukkede var pavillonen blevet besøgt af flere, end der bor i Danmark (5,55 millioner), og den modtog bronzemedalje for bedste design. 

Odense deltog sammen med 55 andre byer uafhængigt af de nationale udstillinger. Odenses udstilling hed Spinning Wheels og havde til formål at promovere Odense som cykelby.

Expo Axis 

Hovedbygningen "Expo Axis" havde verdens største membrankonstruktion og blev bygget af SBA (arkitekt) og Knippers Helbig (bygningsingeniør). Bygningen består af nogle stål/glas tragter med en 1000 m lang membrankontruktion. Den blev bygget færdig i slutningen af 2009 og den forbandt de fire permanente bygninger: Den kinesiske pavillon, Tema pavilionen, Expo Center og Performance Center samt adgang til metro.

Eksterne kilder/henvisninger 

 Den officielle side for den danske pavillon 
 Billeder af den danske pavillon 

Verdensudstillinger i Kina
Begivenheder i 2010
Shanghai
Rába

Rába (tysk Raab) er en flod som løber gennem den sydøstlige del af Østrig og den vestlige del af  Ungarn, og den er en af Donaus bifloder. Den har sit udspring i Østrig , nogle kilometer øst for Bruck an der Mur. Floden løber gennem delstaterne Steiermark og Burgenland i Østrig, og Vas og Győr-Moson-Sopron i Ungarn. Den løber sammen med en biflod til  Donau (Mosoni-Duna) i den nordvestlige del af Ungarn, i byen Győr. Andre landsbyer og byer langs Rába er blandt andre Gleisdorf, Feldbach (i Østrig), og Szentgotthárd og Körmend (i Ungarn).    

De 5-6000 slovenere  som bor i den nordligste del af Ungarn kaldes Raba-slovener fordi de bor ved floden. De fleste af dem bor i Szentgotthárd (Monošter på slovensk) og landsbyer syd for byen. 

Floder i Ungarn
Floder i Østrig
Donaus bifloder
Daniel Bell

Daniel Bell (født 10. maj 1919, død 25. januar 2011) var en amerikansk sociolog.

Han forudså i sin bog fra 1973 The Coming of Post-Industrial Society, at fremtidens vigtigste produktivkraft ville blive viden 

Sociologer fra USA
Kulfiber

Kulfiber er en kunstigt fremstillet fiber bestående af carbon. Kulfibre er meget stive i forhold til deres vægt og anvendes bl.a til konstruktioner udført af kompositmaterialer hvor kulfibrene bindes sammen af et matrixmateriale (bindemiddel) – hvilket f.eks. kunne være epoxyplast.

Eksterne henvisninger 

Kunstfibre
Carbon
Nethinde

En nethinde er et netværk af lysfølsomme sanseceller bagerst i øjet. Den er en forudsætning for synet. 

Nethinden består af såkaldte stave og tappe, der har hver deres funktion i at opfange lyset. Kort beskrevet er stavene de mest lysfølsomme og den primære årsag til natsynet og sort-hvid-synet, mens tappene er knap så følsomme, men reagerer på forskellige bølgelængder i lyset (de er rød-, grøn- og blåfølsomme hos mennesket). Tappene er således årsag til, at vi kan opfatte farve. Omkring midten af nethinden findes en plet, som kun indeholder tappe, kaldet den gule plet, og det er her det skarpeste syn findes.

Hos et menneske er nethinden 0,5 mm tyk, og den ligger på indersiden af øjets bagvæg.

Se også 

Øje

Øjets anatomi
Alessandro Bertolini

Alessandro Bertolini (født 27. juli 1971) er en italiensk professionel cykelrytter, som cykler for det professionelle cykelhold Serramenti PVC Diquigiovanni.

Eksterne henvisninger 

Mandlige cykelryttere fra Italien
Mercedes-Benz type 211

Mercedes-Benz type 211 var en bilmodel i den øvre mellemklasse fra Mercedes-Benz, som afløste type 210 i 2002 og blev afløst af type 212 i 2009. Modellen hørte til E-klassen.

Tekniske specifikationer 

* Elektronisk begrænset

Billeder

Eksterne henvisninger 

211
Øvre mellemklassebiler
Baghjulstrukne biler
Biler introduceret i 2002
Biler fra 2000'erne
Váh

Váh (på tysk Waag, på ungarsk Vág, på polsk Wag) er en 403 km lang flod der løber i Slovakiet; den er en af Donaus bifloder. Den er den tredjelængste flod i Slovakiet, efter Donau og Tisza.

Byer langs floden 

Floder i Slovakiet
Donaus bifloder